GiliGold/VAD_KnessetCorpus huggingface dataset:
<יצחק יהודה: אין ארגון אחד, חבר הכנסת חיים כץ, שאני מכיר, שיושב ראש הארגון אומר שהוא מוותר על שליש מהעובדים שהולכים הביתה ועוד עובדים עוברים עד 2020 לנגב.
<יצחק יהודה: איזה עובד יעבור?
<יצחק יהודה: מרמת השרון, מהוד השרון, מכל האזור הזה, איזה עובד יעבור לרמת בקע בנגב?
<יצחק יהודה: איזה עובדים יעברו לשם?
חיים כץ: ---אותו עובד?
חיים כץ: בן כמה הוא עכשיו, בן 60?
<יצחק יהודה: הוא בן 50, הוא בן 60, הוא צריך לעבור עם המשפחה.
חיים כץ: אז עד 2020 הוא יהיה בן 67 ויילך לפנסיה.
<יצחק יהודה: אבל לרמת בקע הוא יכול לעבור?
<יצחק יהודה: לא, אנחנו מפנים את הקרקע ב-2020.
<יצחק יהודה: עד 2020 מפנים את ה - - -
חיים כץ: איציק, אני איתך, אל תשאל אותי שאלות.
<יצחק יהודה: אני יודע.
<יצחק יהודה: עד 2020 אנחנו מפנים את הקרקעות, זה אומר ש-2,000 איש מתוך מצבת כוח אדם של 3,400 הולכים הביתה, ומי שחושב שהולכים הביתה, גם לפנסיה מוקדמת, זה דבר טוב, הוא טועה, כי זה 50% פחות שכר.
<יצחק יהודה: הפנסיות של חלק גדול מעובדי התע"ש, אני מדבר על יותר מ-50%, אחרי 35 שנה היא 5,0000 שקל.
<יצחק יהודה: אחרי 35 שנה.
<יצחק יהודה: וזה בדוק, כל המספרים האלה.
<יצחק יהודה: לכן חושבני שעד שייגמר התהליך הזה, אחת, המשכורות של העובדים צריכות להיות משולמות בזמן.
<יצחק יהודה: שתיים, אם החברה מצליחה להשיג הזמנות ממדינות, שלא לכל אחד יש איתם יחסים בינלאומיים, ומפתחת ומצליחה להשיג הזמנה, אבל לא יכולים לקנות חומרי גלם, זה פוגע גם בעובדים.
<יצחק יהודה: לכן צריך כסף גם לחומרי גלם.
<יצחק יהודה: אם לא יהיו חומרי גלם העובדים יעמדו ולא יהיה להם מה לעשות.
<יצחק יהודה: ואם מחר צריך לעשות משהו, אז צריך לייבא את זה מארץ אחרת, ואם צריך לייבא את זה מארץ אחרת בגלל שאין יכולת לעשות את זה בארץ, אנחנו נכנסים לבור עמוק יותר.
<יצחק יהודה: התע"ש נמצאת על השולחן של ממשלת ישראל, ממשלת ישראל לא יודעת להפריט.
<יצחק יהודה: נותנים לה להפריט אותה על מגש של כסף, היא לא יודעת להפריט.
<יצחק יהודה: אז כבוד היושב ראש, חברי כנסת, אני מבקש לאשר לנו את ההלוואה הזאת ולקוות לטוב, באמת, שבאוקטובר או בנובמבר תיגמר הסאגה הזאת של התעשייה הצבאית.
<יצחק יהודה: תודה רבה לך.
ניסן סלומינסקי: עכשיו, חבריי, מי שרוצה לדבר.
ניסן סלומינסקי: רגע, אבל מאחר שהנושא ברור, אני מבקש שחבריי יקצרו.
משה גפני: אני אקצר.
יצחק כהן: רק לא שיעור בהיסטוריה.
ניסן סלומינסקי: רב משה, אתה תקצר ואתה ראשון ואחרון כרגע.
משה גפני: אדוני היושב ראש, אני לא רוצה להאריך בדברים.
משה גפני: אדוני היושב ראש, ההתלבטות פה הייתה בוועדה כל הזמן.
משה גפני: יש פה סאגה שמתמשכת באופן חמור עם כל הנושא של תע"ש.
משה גפני: הדבר שעמד לנגד עיניי ולרוב החברים כאן, לא לכולם, אבל לרוב החברים, היה הנושא של העובדים.
משה גפני: העובדים לא אשמים.
משה גפני: איציק יהודה הציג את זה נכון.
משה גפני: נכון שהיה הסיפור של ערב סוכות שלפני שנתיים, הביאו לי את הנושא של ההלוואה.
משה גפני: לא הייתה ישיבה, אני באתי מבני ברק, קבעתי ישיבה תוך שעה וחצי ובאתי לכאן לבד.
משה גפני: אמרתי, 'לא יכול להיות שלעובדים לא תהיה משכורת לחג'.
ניסן סלומינסקי: זה לא חוקי, צריכים לבטל את זה.
ניסן סלומינסקי: צריכים ארבעה ימים, צריכים לבטל את זה.
ניסן סלומינסקי: אל תגיד את זה לפרוטוקול.
ניסן סלומינסקי: ערב סוכות, איך זה יכול להיות בפגרה?
משה גפני: לא היה אז את הארבעה ימים.
חיים כץ: אתה יכול לבקש את הכסף חזרה.
חיים כץ: תבקש את הכסף.
ניסן סלומינסקי: אל תגיד בקול.
משה גפני: בסדר, מה אתם רוצים עכשיו?
משה גפני: להעמיד אותי לדין על זה שעשיתי את זה?
משה גפני: על זה אמרה הגמרא, אשריך ר' עקיבא שנתפסת על דברי תורה.
משה גפני: הגעתי לכאן לוועדה כדי להצביע לבד בעד ההלוואה, כדי שתהיה משכורת לעובדים.
משה גפני: הגיע השר אורי אריאל, שהיה אז חבר כנסת באופוזיציה, הוא הגיע לוועדה, פתאום אני רואה אותו נכנס בדלת - - -
יצחק כהן: מהבית היהודי.
משה גפני: מהבית היהודי, כן.
ניסן סלומינסקי: לא, אז הוא לא היה בית יהודי.
ניסן סלומינסקי: הוא חזר בתשובה.
<קריאה: תן לו, זה עושה לו טוב, למה אתה מקלקל?
משה גפני: והוא מצביע והוא הולך להצביע נגד.
משה גפני: הפירוש אחד נגד אחד והוא היה עקשן.
משה גפני: אחד נגד אחד, זה היה עומד ליפול.
יצחק כהן: למה הוא עשה את זה?
משה גפני: הוא אמר שזה סאגה שמתמשכת.
משה גפני: נכנסתי איתו פה לחדר והתחייבתי לו שזו תהיה הפעם האחרונה על מנת שהממשלה - - - זה עמד לפני סיכום.
משה גפני: אני לא עמדתי בהתחייבות הזאת.
משה גפני: אני עוד פעמיים הייתי צריך להעביר.
משה גפני: אנחנו הקמנו ועדה, עם חבר הכנסת לשעבר שי חרמש, יחד עם טמיר כהן, מנהל הוועדה, כדי לסיים את הסאגה הזאת.
משה גפני: אני צפיתי, כשראיתי בסדר היום שמוסיפים את הנושא הזה של הלוואה, אגב, אני לא מבין למה לא כתוב פה הלוואה למשכורות - - -
יצחק כהן: לא, הוא פירט את זה.
ניסן סלומינסקי: יש גם חלק שהולך לחומרי גלם.
משה גפני: לא, אבל 70 מיליון זה משכורות.
ניסן סלומינסקי: כן, אבל ה-30 מיליון זה לחומרי גלם.
משה גפני: אבל ה-70 מיליון, צריך שיהיה כתוב משכורות, אחרת אני לא מצביע בעד.
משה גפני: מה זה ה - - -
ניסן סלומינסקי: לא, אבל הוא הסביר לך שגם בחומרי גלם זה חלק מהמשכורת.
חיים כץ: אם אתה לא מצביע בעד זה לא עובר.
משה גפני: לא, אני מצביע בעד.
משה גפני: האמת היא שאני באופוזיציה, הייתי צריך להצביע נגד, אבל העובדים יותר חשובים לי מהקואליציה הזאת ומהממשלה הזאת ומהאופוזיציה, לא מעניין אותי.
משה גפני: אני הייתי בטוח שקמה ממשלה חדשה, הייתי בטוח, באמת רע מאוד, מבחינתי זה רע מאוד, זו ממשלה רעה, אבל הייתי בטוח בדבר אחד, שברגע שאורי אריאל נכנס לרשות המבצעת, באותו יום תהיה החלטת ממשלה לגמור את העניין הזה.
משה גפני: הרי הכול היה מוכן כבר.
משה גפני: אנחנו מגיעים עוד הפעם לערב סוכות ואורי אריאל שר בממשלה, והממשלה יודעת רק לדפוק את החרדים או לפגוע בחרדים, היא לא יודעת להעביר הסכם כזה.
משה גפני: מה חסר עכשיו בהסכם?
משה גפני: למה צריך לחכות עכשיו?
משה גפני: למה אי אפשר - - -
חיים כץ: למה אתה מתעצבן?
חיים כץ: בשנה הבאה ערב סוכות תהיה פה עוד פעם.
משה גפני: שתבוא הממשלה ותגיד 'זה יימשך לעולם ועד' ואז - - -
חיים כץ: לא, זה יהיה ערב סוכות.
משה גפני: הממשלה צריכה לבוא לכאן ולהגיד את האמת.
משה גפני: אם אכן יש אפשרות את העניין הזה לגמור בהחלטית ממשלה, כמו שאורי אריאל טען כשהוא היה חבר כנסת באופוזיציה, עכשיו הוא ברשות המבצעת, הוא היה צריך להביא את זה להחלטת הממשלה.
משה גפני: הדבר הכי חמור, העובדים לא אשמים.
משה גפני: מי שאשמה זו הממשלה שיודעת רק להתעסק בכל מיני דברים אחרים, לפגוע באנשים ולא לדאוג לעובדים של תע"ש.
ניסן סלומינסקי: אלה הממשלות הקודמות, זו לא הממשלה.
משה גפני: הממשלה הייתה צריכה את העניין הזה לגמור כבר.
משה גפני: לכן אני קורא לחבריי לתמוך בהלוואה הזאת, מכיוון שמה שחשוב מבחינתנו כמדינה שלפחות יישאר העניין הזה של הערבות ההדדית של העובדים, כדי שיוכלו לשלם משכורת בערב החג.
ניסן סלומינסקי: אני מציע לאשר את ההלוואה הזו.
ניסן סלומינסקי: והיה וחס ושלום נצטרך להגיע שוב לסיטואציה שלא יהיה הסכם ונצטרך עוד פעם לאשר, אז - - -
חיים כץ: אז נדבר אחר כך.
חיים כץ: אל תדבר עכשיו, שמור על המילים.
ניסן סלומינסקי: לא, אני אומר אז - - -
משה גפני: אז נפיל את הממשלה.
ניסן סלומינסקי: אז נאריך בדיבור.
ראובן ריבלין: דרך אגב, אפשר לעשות את שניהם.
ניסן סלומינסקי: אוקיי, מי בעד לאשר את ההלוואה של 100 מיליון ₪ ל - - - למי אנחנו מאשרים את זה?
אלעזר שטרן: למה לא התחלנו את היום?
אלעזר שטרן: זה כזה פשוט.
ניסן סלומינסקי: אישור העמדת הלוואה לחברת התע"ש בהתאם לסעיף 10 לחוק החברות הממשלתיות.
ניסן סלומינסקי: מי בעד לאשר את ההלוואה של 100 מיליון?
משה גפני: זה הולך למשכורות.
ניסן סלומינסקי: הצבעה בעד העמדת הלוואה לתעשייה הצבאית – פה אחד ההלוואה אושרה אושר פה אחד.
אלעזר שטרן: שיהיה בהצלחה.
ניסן סלומינסקי: חבר'ה, שיהיה לנו גמר חתימה טובה, תרתי משמע.
חיים כץ: תוסיף לפרוטוקול, שאני השתתפתי בדיון ולא הצבעתי.
ניסן סלומינסקי: על סדר-היום: שינויים בתקציב לשנת 2013.
יעקב ליצמן: אתמול אחר הצהריים קראתי את המסמך של היועץ המשפטי לממשלה לשר האוצר.
יעקב ליצמן: קראתי בו 3-4 עמודים ואני רוצה להגיד לך שיש שם דברים מדהימים.
זהבה גלאון: אתה יכול להגיד על מה המסמך?
יעקב ליצמן: אני יכול להעביר לכם.
יעקב ליצמן: אתמול פורסם בעיתון "הארץ" שהיועץ המשפטי כתב מכתב של מומחה שהעלימו נתונים בהצבעה על תקציב.
יעקב ליצמן: ברשותכם, אני אקרא את המסמך.
יעקב ליצמן: אני אסביר שני דברים.
יעקב ליצמן: א', בהרשאות להתחייב יש כל מיני דברים שלא הודיעו לממשלה, שזה חלק מהתקציב.
יעקב ליצמן: אנחנו יודעים שהרשאה להתחייב נרשם כמו הצעה.
יעקב ליצמן: שגית, זה נכון?
יעקב ליצמן: אני צריך אותך.
<שגית אפיק: אני איתך.
יעקב ליצמן: אולי תסביר אתה.
יעקב ליצמן: אני מבקש 5 דקות דיון.
יעקב ליצמן: הוא כתב מכתב חמור לשר האוצר.
יעקב ליצמן: אני אומר שזה חמור.
יעקב ליצמן: לא אני אומר שזה חמור, הוועדה תחליט.
ניסן סלומינסקי: מה המשמעות?
יעקב ליצמן: אני רוצה שני נתונים לפני ההצבעות.
יעקב ליצמן: אני מבקש שהוא יסביר את תוכן המכתב.
יעקב ליצמן: מותר לוועדה לדעת, זה לא סודי.
ניסן סלומינסקי: זה לגבי הנושא שלנו?
יעקב ליצמן: אני רוצה נתונים בעקבות המכתב שלו.
יעקב ליצמן: אני אסביר אחר-כך.
ניסן סלומינסקי: בגלל זה אי-אפשר לעשות העברות כספיות?
ניסן סלומינסקי: אם זה לא קשור להעברות אז זה לא עכשיו, אני אזמין אותו בשבוע הבא.
יעקב ליצמן: זה חלק מהדיון התקציבי.
יעקב ליצמן: אתה מבקש העברות ואני לא יודע מה המצב של התקציב.
יעקב ליצמן: אני לא יודע אם אני יודע את כל הנתונים.
יעקב ליצמן: לדעתי העלימו מאיתנו.
יעקב ליצמן: יש גם שאלה משפטית בעקבות מה שהוא יסביר.
יעקב ליצמן: הוא יושב כאן, תיתן 5 דקות.
ניסן סלומינסקי: בסדר, אבל קצר.
זהבה גלאון: יכול להיות שאי-אפשר לדון בהעברות תקציביות.
יעקב ליצמן: יכול להיות, נשמע מה שהוא כתב.
<אבי ליכט: אני נפלתי הנה בטעות כי הייתי בדיון אחר.
<אבי ליכט: אני לא רוצה להיגרר לויכוח הפוליטי.
יעקב ליצמן: זה לא פוליטי.
יעקב ליצמן: אני הבנתי שהמכתב ששלחת זה פוליטי?
<אבי ליכט: אני לא אמרתי.
<אבי ליכט: אמרתי שכל הקונסטלציה עכשיו, לא הייתי רוצה להיכנס אליה.
<אבי ליכט: אני מוכן להסביר את מה שעשיתי.
<אבי ליכט: קודם כל, אני לא רואה את זה כמכתב חמור.
<אבי ליכט: אני יודע איך זה פורסם ואיך זה יצא.
<אבי ליכט: יש תהליך קבוע של הפקת לקחים מאירועים של תקציב.
<אבי ליכט: מתקציב לתקציב התהליך הולך ומשתפר.
<אבי ליכט: פנה אלינו מנכ"ל משרד השיכון וביקש לבחון שורה של שאלות ובעיות שהוא חושב שנפלו בתקציב.
<אבי ליכט: כתוצאה מהדבר הזה קיימתי אצלי ישיבה יחד עם אנשי משרד האוצר.
<אבי ליכט: חלק מהדברים חשבנו שאין להם מקום, חלק מהדברים לא היו משפטיים.
<אבי ליכט: נשארו מספר סוגיות שחשבנו שנכון וכדאי לשפר לתקציב הבא.
<אבי ליכט: הדבר נעשה בשיתוף עם משרד האוצר.
<אבי ליכט: משרד האוצר הוא חלק מהתהליך.
<אבי ליכט: אני לא נזפתי בהם ולא אמרתי להם שום דבר.
<אבי ליכט: אני גם לא חושב שכתוצאה מהדבר הזה נפל פגם משפטי בהצעת החוק של התקציב שעברה.
<אבי ליכט: בסוף, התקציב שהובא בפני הכנסת היה תקציב מלא.
<אבי ליכט: אני לא חושב שהדברים שאמרתי רלוונטיים להעברות בין התקציב.
<אבי ליכט: הן כן מציבים שורה של שאלות, כדי שיחד עם משרד האוצר, לקראת התקציב הבא, אפשר יהיה לשפר את זה.
<אבי ליכט: כך אני רואה את זה, עבודת מטה משותפת של כל משרדי הממשלה כדי שהתקציב הבא יהיה תקציב שתהליך העבודה עליו יהיה יותר מושכל.
סתיו שפיר: אבי, אבל לא על הסוגיה הזאת אנחנו מדברים.
סתיו שפיר: אנחנו מדברים על סוגיה אחרת.
יעקב ליצמן: אני מבקש שתגיד את שתי הנקודות שכתבת, שהוועדה תדע אם זה חמור או לא חמור.
יעקב ליצמן: אני מסכים איתך שאתה מומחה.
יעקב ליצמן: רק תגיד מילה אחת - - -
ניסן סלומינסקי: אני לא רוצה דיון שלם.
ניסן סלומינסקי: רצינו חוות דעת שלו - - -
יעקב ליצמן: הוא לא אמר מה הבעיה.
יעקב ליצמן: הוא מצא שתי בעיות אז שהוא יגיד.
יעקב ליצמן: למשל, הרשאה לחייב העלימו מהממשלה.
יעקב ליצמן: אני מצביע על הרשאה להתחייב בכל העברה תקציבית.
יעקב ליצמן: הסתירו את זה מאיתנו, הסתירו את זה מוועדת הכספים.
יעקב ליצמן: זה לא חוקי.
ניסן סלומינסקי: אבי, חוות הדעת שלך גורמת לזה שאנחנו לא יכולים לדון בנושא של הרשאות, שהן לא חוקיות או משהו כזה?
ניסן סלומינסקי: מגיש הדוח חושב שלא.
יעקב ליצמן: עם כל הכבוד, הוא לא יכול להגן עלי.
יעקב ליצמן: אני חייב להצביע.
יעקב ליצמן: אני לא מוכן להצביע אם העלימו ממני נתונים של הרשאה להתחייב.
יעקב ליצמן: אני לא מוכן להצביע אם יש הסכמים סודיים בין משרדי ממשלה שלא הציגו את זה בממשלה ולא העבירו את זה במליאה.
יעקב ליצמן: אני רוצה לדעת חוות דעת של היועצת המשפטית של הוועדה.
יעקב ליצמן: למה מפלגות צריך להניח ולמה בין ממשלה לא צריך להניח.
<אבי ליכט: תן לי להסביר בכמה מילים.
<אבי ליכט: אני מדבר על הרשאה להתחייב.
<אבי ליכט: על-פי הפרוצדורה, שלפי מה שהוסבר לי היתה קיימת מאז ומעולם, החלק של הרשאה להתחייב, הממשלה הסמיכה את שר האוצר להכניס את זה להצעת התקציב.
<אבי ליכט: הממשלה הסמיכה את שר האוצר לשלב את ההרשאות להתחייב במסגרת הצעת חוק התקציב שהובאה בפניכם.
<אבי ליכט: הטענה שהיתה אמרה, שלא נכון בחלק מהמשרדים, לא להציג את זה כבר בליל התקציב, שהממשלה תצביע על זה ושזה לא יבוא ישר אל תוך הצעת החוק.
<אבי ליכט: אגב, ההצעה שלי יחד עם משרד האוצר היא לבחון את האפשרות שבתקציבים הבאים הרשאות להתחייב לא יהיו הסמכה כללית לשר האוצר לקבוע את זה ולהכניס את זה לתוך חוק התקציב אלא שהממשלה כבר תצביע עליה.
<אבי ליכט: בפועל, כפי שאני מבין, זה נכנס לחוק התקציב וזה הובא בפניכם.
יעקב ליצמן: איפה זה הובא בפנינו?
<אבי ליכט: בהצעת חוק התקציב.
יעקב ליצמן: אנחנו לא יודעים.
יעקב ליצמן: למשל, את יודעת כמה ההרשאה להתחייב?
ניסן סלומינסקי: היא לא זוכרת בעל-פה.
<שגית אפיק: אבי מתייחס לשלב של הממשלה כשהוא אומר שזה לא הוצג.
יעקב ליצמן: אבל אם הממשלה לא אישרה את זה אז זה לא חוקי.
<שגית אפיק: אבל שר האוצר הביא את זה בהצעת חוק התקציב.
יעקב ליצמן: הכנסת מאשר רק אחרי שהממשלה אישרה.
יעקב ליצמן: הממשלה לא אישרה את זה.
<אבי ליכט: החוק היה חוק תקציב הוא עבר - - -
יעקב ליצמן: אתה לא יכול להופיע בהצעת חוק ממשלתית אם הממשלה לא אישרה את זה.
ראובן ריבלין: הממשלה הגישה לך את זה.
יעקב ליצמן: אבל היא לא אישרה את זה.
ניסן סלומינסקי: שגית, להערכתך, זה מונע מאיתנו משהו?
<שגית אפיק: צריך לעשות הליך נכון יותר.
ניסן סלומינסקי: כל הויכוחים חשובים.
ניסן סלומינסקי: אדוני היושב ראש, תסביר לנו מדוע לא יחזרו תלמידי חוץ לארץ.
ניסן סלומינסקי: אני רוצה את זה ואני אדבר על זה עוד מעט.
ניסן סלומינסקי: קודם יש שתי רביזיות שביקשו.
ניסן סלומינסקי: לא היה לנו זמן לחכות את החצי שעה כי בסוף היינו לחוצים.
ניסן סלומינסקי: התייחסות אחת היתה
ניסן סלומינסקי: לפניה86878890.
ניסן סלומינסקי: יש רביזיה שנייה של אחמד טיבי על סעיף 4751.
ראובן ריבלין: אמרנו שמי שמגיש רביזיה צריך להיות נוכח.
ניסן סלומינסקי: לא חשוב, עברנו את זה.
ניסן סלומינסקי: רביזיה שלישית היתה שלי ואני מסיר אותה.
יעקב ליצמן: לא, זאת לא היתה רק שלך.
ניסן סלומינסקי: רק שלי.
ראובן ריבלין: הסכמנו שלא תבטל אותה עד שלא תקבל תשובה.
ניסן סלומינסקי: קיבלתי תשובה.
ניסן סלומינסקי: החלטנו שאני אעשה בדיקה.
יעקב ליצמן: אני רואה את זה כמרמה ממך, שאתה רימית את הוועדה.
יעקב ליצמן: זה היה הדיון שהיה צריך להתקיים.
יעקב ליצמן: מהיום אני לא מאמין לך יותר.
ניסן סלומינסקי: על מה אמרתי שלא?
יעקב ליצמן: היה מוסכם שאנחנו נדון על זה.
ניסן סלומינסקי: תסלח לי, במפורש לו.
יעקב ליצמן: זאת מרמה של הוועדה.
יעקב ליצמן: אתה רימית אותנו אתמול.
יעקב ליצמן: זה היה מוסכם שהוא מגיש רביזיה.
ניסן סלומינסקי: תסלח לי, ממש לא.
משה גפני: על מה היתה הרביזיה?
ניסן סלומינסקי: אמרתי במפורש שאני נותן את הרביזיה כי גפני ביקש יומיים כדי לטפל בנושא.
משה גפני: אני אמרתי שתדחה את ההצבעה ביומיים, זה מה שאמרתי לך.
ניסן סלומינסקי: כן, אז אמרתי שבמקום זה אני עושה רביזיה.
ניסן סלומינסקי: בדקתי את הדברים ואני חוזר ואומר עוד פעם.
ניסן סלומינסקי: בדקו את זה עוד פעם.
ניסן סלומינסקי: נועה נמצאת כאן.
ניסן סלומינסקי: המשכורות ישולמו עד דצמבר ועד אז יוכלו לתקן את כל הדברים.
ניסן סלומינסקי: יש לי כאן את הרשימה.
משה גפני: אנחנו נצטרך להמשיך להתפלל.
יעקב ליצמן: עובדים עלי פעם אחת.
משה גפני: מה אמר לך החשב?
ניסן סלומינסקי: אני לקחתי על עצמי לדבר.
ניסן סלומינסקי: אמרתי גם לך לדבר.
משה גפני: אנחנו לא נאמין לך, הוא צודק.
ניסן סלומינסקי: אל תאמין.
משה גפני: אתה מבטל את הרביזיה, אתה אפילו לא אומר לליצמן ולי, שאנחנו נוגעים בדבר, מה הפיתרון?
ניסן סלומינסקי: אני הולך להגיד לך.
ניסן סלומינסקי: קודם כל ביטלתי ואני הולך להגיד לך שני דברים.
משה גפני: לא, יש גם דבר חברי.
משה גפני: אתה הגשת את הרביזיה.
משה גפני: אני רציתי גם להגיש רביזיה ואמרת: לא, תסמוך עלי.
ניסן סלומינסקי: לא, אם היית מגיש, אני הייתי מצביע ביום ראשון.
ניסן סלומינסקי: אל תגיד לי: תסמוך עלי.
ניסן סלומינסקי: שאלתי אותך, אם היית מגיש היינו מפילים אותה.
ניסן סלומינסקי: דיברתי איתך, הצעתי לך.
משה גפני: אנחנו מדברים עברית, הבנו את השפה.
משה גפני: העולם גדול.
משה גפני: אתה צובר לעצמך קרדיט גדול אצלנו.
ניסן סלומינסקי: עוד דיברתי איתך ואפילו גם הצעתי לך לעשות את הדברים.
ניסן סלומינסקי: אתה רצית שאני אעשה, אז עשיתי.
משה גפני: חזרת עם תשובה?
משה גפני: אז מה אתה מסיר את הרביזיה לפני שאתה אומר?
ניסן סלומינסקי: אחרי שהשתכנעתי - - -
משה גפני: גם אני צריך להשתכנע, גם ליצמן צריך להשתכנע.
ניסן סלומינסקי: אם אתה היית מגיש את הרביזיה היינו מורידים אותה ביום ראשון ואתה יודע את זה טוב.
יעקב ליצמן: גפני, פעם אחת עובדים עלינו.
ניסן סלומינסקי: לא עבדתי עליכם, תעשה לי טובה.
ניסן סלומינסקי: פעם הבאה לא נעשה איתך עסקים, את זה אולי אתה אומר.
ניסן סלומינסקי: לנושא של המשכורות.
ניסן סלומינסקי: למרות שנועה אמרה את מה שהיא אמרה ביקשתי ממנה שוב והיא חזרה ובדקה.
ניסן סלומינסקי: עד דצמבר תשולמנה המשכורות.
ניסן סלומינסקי: למעין אפילו יש אפשרות גם בדצמבר.
ניסן סלומינסקי: נותנים להם זמן של חודשיים לתקן את התיקונים.
ראובן ריבלין: זה רשום בפרוטוקול, זאת התחייבות שלה.
ראובן ריבלין: היא נמצאת פה, היא וידאה את זה שוב אחרי הישיבה.
<קריאה: לספטמבר שולם?
משה גפני: שאלנו למה זה מופיע בקיצוץ תקציב?
משה גפני: למה זה מופיע?
יעקב ליצמן: אתם לא יודעים מה שהם עושים כי הם יכולים לעכב את זה בלי זה.
יעקב ליצמן: עובדים עלינו.
יעקב ליצמן: הם גונבים את הכסף.
ניסן סלומינסקי: הם לא גונבים את הכסף.
יעקב ליצמן: הוא יכול לעכב את הכסף - - - אני עיכבתי את הכסף בבריאות – אני.
ניסן סלומינסקי: נועה, ההרשאות האלה נשארות בתקנה עצמה?
<נועה היימן: היינו כאן עם משה שגיא ממשרד החינוך, שלא נמצא כאן היום והתחייבנו לשני דברים ושניהם יקוימו.
<נועה היימן: אחד, לא תהיה בעיה בתשלום של אף משכורת, בלי תנאי, לא בחינוך העצמאי ולא במעין.
יעקב ליצמן: ואם משרד הבריאות יעכב?
<נועה היימן: גם אם משרד הבריאות יעכב את אישור הרישוי, עדיין ישולמו המשכורות לשתי הרשתות.
<נועה היימן: הדבר השני שאליו התחייב משה שגיא ואנחנו מגבים אותו, זה שהכסף הזה, בעת מתן הרישוי, יינתן חזרה.
<נועה היימן: אין שום כוונה להשתמש בתקציב הזה לטובת מימון פעולות אחרות של משרד החינוך.
משה גפני: למה זה מופיע בהעברה?
<נועה היימן: זה מופיע בהעברה כיוון שיש שם מוסדות שאין להם רישוי כיום והקצאת השעות שלהם לא יכולה – אין לנו אפשרות להקצות ולהשאיר בתקנה - - -
משה גפני: אז למה זה היה בתקציב?
<נועה היימן: בבניית התקציב ההערכות שלנו היו שמכיוון שאנחנו לא יודעים מי מהמוסדות יקבל רישוי או לא, היו לנו הערכות מסוימות לגבי מספר בתי הספר.
משה גפני: אתם יכולים לא להעביר, למה זה הופיע?
משה גפני: לא קיבלנו תשובה.
ניסן סלומינסקי: יש לי גם את הרשימה של הסיבות למה אין רישיונות.
ניסן סלומינסקי: אני דיברתי איתם ואני אמשיך לדבר.
ניסן סלומינסקי: ישנם מוסדות שהם עצמם קיבלו את הדוחות, צריכים לתקן ולא תיקנו.
ראובן ריבלין: הם מתעלמים מהדוח.
ניסן סלומינסקי: אני לא יודע אם הם מתעלמים.
ניסן סלומינסקי: יכול להיות שהם יתקנו.
ניסן סלומינסקי: יש להם זמן לתקן.
ניסן סלומינסקי: דבר שני, אני אמשיך לדבר איתם.
ניסן סלומינסקי: יש כמה מוסדות שעוד לא הגיעו אליהם לביקורת ואותם אני אבקש לגרוע.
ניסן סלומינסקי: נראה, אולי גם נחזיר את הקיצוץ הזה, אני אדבר איתם לראות איך לעשות את זה.
ניסן סלומינסקי: גם קיבלתי איתם החלטה, מבחינת החינוך העצמאי.
ניסן סלומינסקי: יש כאן בעיה עקרונית שמונעת לקבל רישיון, שהחינוך העצמאי צריך לטפל בזה בהקשר של העמותה.
ניסן סלומינסקי: כתוצאה מזה שהיא לא עמותה היא לא יכולה לקבל הקצאה.
ניסן סלומינסקי: את זה ביקשתי להפריד כי אחרת כל ה-80 המוסדות לא יכולים לקבל רישיון.
ניסן סלומינסקי: אמרתי שאת זה צריך להפריד.
ניסן סלומינסקי: זאת לא תהיה סיבה לא לתת תקציב ומשכורות.
ניסן סלומינסקי: גם את זה צריך לפתור ואני מבקש שגם תפתרו את זה באיזו דרך.
ניסן סלומינסקי: אמרתי שמאחר וזה נושא עקרוני כללי יותר של כל המוסדות, את זה על תיקחו בחשבון.
ניסן סלומינסקי: לכן החשבון שיש פה זה רק לגבי נושא של דוחות של משרד הבריאות, דוחות בטיחות ודברים מהסוג הזה, שהמוסדות צריכים לתקן.
ניסן סלומינסקי: אני אומר שוב, לא כל ה-80 מוסדות.
ניסן סלומינסקי: יש חלק שעדיין לא הגיעו אליהם ואותם אני מבקש לגרוע.
ניסן סלומינסקי: עכשיו אנחנו עוברים להעברות.
משה גפני: מצג שווא המיצג הזה.
ראובן ריבלין: בשם חברים מהקואליציה אני שואל מדוע לא תחזור בה המערכת הממשלתית מהכוונה לבטל את לימודי תלמידי חוץ?
ראובן ריבלין: אני רואה את הפעולות הנפלאות בכל הרמות של עלייה ועידוד הקשר של ישראל עם גלויות שונות.
ראובן ריבלין: תלמידים שאינם באים דווקא למוסדות דת או לישיבות לומדים בארץ ורבים מהם עולים.
ראובן ריבלין: כל אחד שעולה זה חשוב ביותר.
ראובן ריבלין: היה לנו שר בישראל שעלה כתוצאה מכך שהיה תלמיד חוץ.
ראובן ריבלין: ליצמן אמנם נקרא סגן שר אבל הוא היה שר בישראל וכל משפחתו עלתה.
ראובן ריבלין: אני חושב שאנחנו צריכים, בלי קשר למלחמת התרבות ולכל השאלות שנשאלות, לבטל את הגזירה הזאת שבה אנחנו מבטלים את אותם תקציבים.
יעקב ליצמן: אגב, מעולם לא למדתי במיר.
ראובן ריבלין: אני לא מדבר על מיר.
ראובן ריבלין: חברים בקואליציה כמהים לדעת מדוע דבר כזה צריך להיגזר.
ראובן ריבלין: אני חושב שצריך להביא מישהו מהאוצר כדי שנדבר על ליבו לבטל את אותה גזירה.
אלעזר שטרן: אני רוצה להוסיף כי אני מסכים עם כל מילה.
אלעזר שטרן: דבר ראשון.
אלעזר שטרן: אני באמת חושב שממשלת ישראל משקיעה הרבה מאוד כספים.
אלעזר שטרן: אני מכיר את תכנית מסע.
אלעזר שטרן: תגלית זה קצר, אבל יותר כספים פר אדם משקיעים במסע.
אלעזר שטרן: אני לא יודע להסביר את זה, אני אומר את האמת.
אלעזר שטרן: הנקודה השנייה.
אלעזר שטרן: דווקא בזמנים כאלה של כותרות של פגיעה בעולם התורה, שאני לא בדיוק שותף לעוצמות שלהם ולפגיעה, אני לא יכול להימלט מהעבודה שהביטול הזה כרוך באותו כיוון ומצד שני, הוא לא באמת פוגע.
אלעזר שטרן: אני מכיר באופן אישי אנשים, שכתוצאה מהפרויקט הזה עלו לארץ, העלו משפחות לארץ והתרומה לכלכלה הישראלית ולחברה היתה גדולה מאוד.
אלעזר שטרן: אני מהחדשים פה ולא מכיר את ה"מסחרות".
אלעזר שטרן: אני שומע ויודע ומאמין, שיש פה הרבה כספים שעוברים בכל מיני טכניקות שאני לא יכול להבין אותן.
אלעזר שטרן: כנראה אני גם לא יכול לדעת אותן.
אלעזר שטרן: אני אומר לכולם.
אלעזר שטרן: אני פניתי ליושב ראש בפעם הקודמת ופניתי אליו גם הבוקר, כדי להגיד לו שכחבר קואליציה, אני לא אוכל להצביע לא העברה כל עוד העניין של בני חו"ל לא נפתר.
אלעזר שטרן: יושב ראש הוועדה הבטיח לי שעד הדיון הבא שלנו, כיוון ששר האוצר לא בארץ והדבר תלוי בו, שעד הפעם הבאה העניין הזה ימוצה.
אלעזר שטרן: זה הדיון האחרון, שאם לא תהיה כאן תשובה מניחה את הדעת, שאני מרגיש בו טוב.
ראובן ריבלין: בלי לאיים, אני חושב שאתה צודק.
אורית סטרוק: אני מצטרפת להודעה שלך.
ניסן סלומינסקי: בהמשך לדברי חבריי, וכפי שאמרתי בישיבה הקודמת, הנושא הזה הגיע לאוצר ולכל מי שצריך עם הנושא שחברים בקואליציה יסרבו לעשות העברות של משרד החינוך בשלב הראשון.
ניסן סלומינסקי: אני מקווה שנקבל תשובה.
ניסן סלומינסקי: כרגע חסר השר.
ניסן סלומינסקי: הנושא הוא לא נושא כספי.
ניסן סלומינסקי: מדובר ב-12.5 מיליון.
ניסן סלומינסקי: שר החינוך חתם על זה ולהערכתי שווה למקד כי הוא חתם על הנושא הזה.
משה גפני: אין עכשיו העברות של חינוך, החינוך עבר.
משה גפני: חינוך זה איום סרק.
ניסן סלומינסקי: אמרתי בשלב ראשון.
משה גפני: לא יהיו העברות בחינוך.
משה גפני: היתה העברה גדולה של החינוך.
ניסן סלומינסקי: היו שלוש העברות ובטח יהיה להם עוד.
ניסן סלומינסקי: אם לא, ניקח משהו אחר.
ראובן ריבלין: אני מקווה שעד ההעברות ביום שלישי הבא, אנחנו נהיה מאחורי זה.
ניסן סלומינסקי: מאחר וזה לא נושא כספי, זה בסך הכל 12.5 מיליון שקלים.
ניסן סלומינסקי: אנחנו מחכים שהשר יבוא.
ניסן סלומינסקי: בכל אופן, הנושא ומה המגמה שתהיה הועבר אליהם.
ניסן סלומינסקי: נקווה שתהיה תשובה.
ניסן סלומינסקי: אני מצטרף לשני חבריי.
ניסן סלומינסקי: בחדרי חדרים אני אומר את זה ביתר עוצמה.
ניסן סלומינסקי: אני חושב שזאת שערורייה, גם מבחינת לימוד תורה אבל גם מבחינת קליטת עליה.
ניסן סלומינסקי: בואו נעבור להעברות התקציב.
ניסן סלומינסקי: כולם קיבלו את החוברת.
ניסן סלומינסקי: חלקם זה מה שנשאר מהפעם הקודמת כי לא הספקנו.
ניסן סלומינסקי: יש חמש העברות חדשות שחילקנו לכם ביום ראשון.
ניסן סלומינסקי: פנייה מס' 21, 22.
סתיו שפיר: אני רוצה לשאול שאלה טכנית.
סתיו שפיר: הסיבה שאנחנו לא נקבל את זה יותר במייל זה בגלל שבמשרד האוצר אין מייל?
ניסן סלומינסקי: הסברנו את זה.
ניסן סלומינסקי: אני אסביר בקצרה.
ניסן סלומינסקי: קבענו נוהל עד שיגיעו לפיתרון טכני.
ניסן סלומינסקי: הם אמרו שזה ייקח כמה חודשים.
ניסן סלומינסקי: מצאנו פיתרון יותר טוב, שבימי רביעי אחה"צ עד השעה 15:00 כל אחד ישלח את העוזר שלו ויקבל את ההעברות הכספיות שיידונו ביום שלישי שלאחר מכן.
סתיו שפיר: זה פיתרון יותר טוב בקנה מידה פרה היסטורי.
ניסן סלומינסקי: יכול להיות אבל זה יותר טוב מבחינת הזמן.
ניסן סלומינסקי: גם קבענו זמנים מתי אפשרות להפנות שאלות ולקבל תשובות.
סתיו שפיר: למה אי-אפשר לשים את הקובץ באתר הכנסת, כדי שגם הציבור יוכל לראות את ההעברות התקציביות.
ניסן סלומינסקי: עשו ניסיונות וזה לא צלח.
סתיו שפיר: איזה ניסיונות עשו?
<טמיר כהן: התשובה היא מאוד פשוטה.
<טמיר כהן: מקור המסמכים זה משרד האוצר.
<טמיר כהן: תשובתו של משרד האוצר, כפי שניתנה היא שכרגע הם לא יכולים להפיק לנו את הפנייה התקציבית בקובץ.
סתיו שפיר: במקום שיבקשו מ-120 עוזרים, הם יכולים להעמיד אדם אחד שיסרוק.
סתיו שפיר: הרי כולם יודעים שזה עוד ניסיון שלא לייצר שקיפות איפה שאפשר לייצר שקיפות.
ניסן סלומינסקי: את מקבלת את זה שבוע לפני.
ניסן סלומינסקי: למה את חוזרת על המנטרה?
ניסן סלומינסקי: את מקבלת את זה שבוע לפני הדיון, לא היה דבר כזה.
ניסן סלומינסקי: חמש העברות קיבלנו שלשלום ולא ביום רביעי שלפני.
ניסן סלומינסקי: לא היה לנו מספיק זמן לעבור עליהן.
ניסן סלומינסקי: אני מציעה שלא נצביע עליהן.
ניסן סלומינסקי: שנית, אני חושבת שההעברות האלה צריכות להיות פתוחות ושקופות לציבור ולכן זה צריך להיות באינטרנט, במקום שהוא פתוח לציבור.
ניסן סלומינסקי: אין שום סיבה במאה ה-21, ב-2013, שלמשרד האוצר לא יהיה מייל שבו הוא יוכל לשלוח את הקצבים האלקטרוניים.
יעקב ליצמן: הסיבה שאת רוצה, זאת הסיבה שהם לא רוצים.
ניסן סלומינסקי: אנחנו דואגים לחברי הוועדה.
סתיו שפיר: כיו"ר הוועדה אתה יכול לדרוש מהאוצר שיעשו את השינויים הטכנולוגיים שהם צריכים לעשות כדי למצוא תיבת מייל פנויה ולשלוח את הקבצים.
ראובן ריבלין: בכל עניין של שקיפות, אני איתך.
בועז טופורובסקי: עד שמשרד האוצר - - -
סתיו שפיר: רובי, בוא תסרב להצביע עד שמשרד האוצר לא יאשר.
ראובן ריבלין: מאה אחוז, אני רק אומר שחקירת שתי וערב של החשבים או של המלווים, או של כל האנשים שהם נציגי האוצר, לפעמים היא בעייתית ביותר.
ראובן ריבלין: אני בעד שקיפות, אני נגד איזה סרבול שיגרום לשיתוק.
ראובן ריבלין: לכן אני מסכים איתך רק בחלק.